Title: Zxczxc
Author: Karol Bergmann
Last saved by: Horníková Miriam
Company: FEI

Správa zo zahraničnej pracovnej cesty
1.  Účastník ZPC:
Ing. Miriam Horníková, hlavný štátny radca na odbore štátnej a európskej politiky vo vede a technike
Sekcia vedy a techniky, Ministerstvo školstva, vedy,  výskumu a športu Slovenskej republiky

2.  Zahraničná pracovná cesta:
štát/mesto: Taliansko (Frascati / Rím)
Dátum: 24.-25.9.2013
Prijímajúca organizácia: 
Európska vesmírna agentúra ESA / Eurósky inštitút pre vesmírny výskum „ESRIN“ (European Space Research Institute)
Účel cesty: účasť na 153. zasadnutí programovej rady Programme Board on Earth Observation (PB-EO). Cestovné a pobytové náklady hradilo MŠVVŠ SR. 

3.  Rámcový program pobytu:
24.9.2013 	cesta z Viedne do Ríma
                           14:00 – 19:30 účasť na rokovaní PB-EO v Euróskom inštitúte pre vesmírny výskum „ESRIN“ (European Space Research Institute)
25.9.2013           let Rím–Bratislava
	
4.  Stručný priebeh rokovaní:
Slovenská republika je pravidelne prizývaná účastniť sa na rokovaniach programovej rady PB-EO, ktorá sa okrem iného zaoberá spoločným projektom ESA-EÚ s názvom GMES. 
V časti, ku ktorej bol zástupca SR prizvaný, bol prerokovávaný program Vesmírny komponent GMES (Copernicus Space Component, ďalej len „GSC“).
Body 7.1. a 7.2. agendy
ESA/PB-EO (2013)29 – Status pokroku o návrhu zmluvy o GMES/Copernicus medzi ESA a EÚ, informácie o financovaní programu GMES zo strany EÚ v období 2014-2020. 
Body 7.3. a 7.4. agendy
Členské štáty pripomienkovali nasledujúce dokumenty:
ESA/PB-EO (2013)30 – Sentinels Data Policy
ESA/PB-EO (2013)19 rev.1 – Way forward for the Establishment of the Collaborative Ground Segment Agreements for the Sentinels National Utilisation by ESA Participating States
Ide o rámcové programy, individuálne zmluvy budú detailnejšie diskutované.
Bod 7.5. agendy
Správa o prechode na fázu 2 (GSC-3)

Finančné obdobie 2014-2020 už nebude financované zo 7. Rámcového programu, ale z Multi-Annual Financial Framework. 
ESA pripravila revíziu dokumentu ESA/PB-EO (2011) 59 rev. 1 pod názvom ESA/PB-EO (2013)15 z mája 2013, kde je určený časový rámec na roky 2014-2028, z toho MFF je na roky 2014-2020. ESA pripravila tento materiál pre Európsku komisiu na podporu budúceho programu Copernicus a zmapovanie významných príspevkov členských štátov ESA do programu Copernicus.

Zmeny, ktoré dokument ESA/PB-EO (2013)15 prináša:
-	Redakčné zmeny, ktoré majú zabezpečiť konzistentnosť s návrhom implementácie Sentinel-5 s EUMETSAT
-	Termíny, kedy sú Sentinely pripravené na vypustenie podľa posledného plánovania
-	Aktuálne informácie o odhadoch nákladov a finančnej schéme „High Precision Ocean Altimetry missions / Jason-CS“ (podľa konzultácií ESA s EUMETSAT)
-	Ustanovenia záväzkov pre operácie Sentinel-3 (Marine) 
-	Opravené a doplnené finančné schémy pre Phase A/B1

ESA/PB-EO (2013)19 rev.1 je dokument, ktorý určuje ako založiť dohody o tzv. Sentinels collaborative ground segment, a to za podpory užívania dát Sentinelov členskými štátmi ESA.

ESA/PB-EO (2013)29 
Na stretnutí PB-EO v máji 2013 informovala ESA dokumentom ESA/PB-EO (2013)18 o stave prípravy zmluvy o GMES/Copernicus medzi ESA a EÚ. Tento dokument 29 poskytuje detaily o pokroku v negociáciách medzi ESA a EÚ od toho času. 

Hlavný text zmluvy (body text) bude dopracovaný v Q4 2013.  
Komisia a ESA nasadili špeciálne pracovné skupiny (task forces), ktoré musia podporiť prípravu piatich EU-ESA zmlúv (4 NAV a 1 Copernicus), vyriešiť problémy s vlastníctvom, financiami, úlohou ESA, kto je zadávateľom, problémy obstarávania, atď. 

Avšak doteraz boli prioritou diskusie o technickej prílohe tzv. Technical Annex. Stretnutia sa konali v júli, septembri a návrh prílohy má byť predložený koncom októbra.

ESA/PB-EO (2013)30
Na predchádzajúcom 132. stretnutí PB-EO boli odsúhlasené „Joint Principles for a GMES Sentinel Data Policy“ (finálna verzia bola vydaná ako ESA/PB-EO(2009)98, rev. 1). Boli tiež formulované usmernenia pre bezplatný a otvorený prístup k dátam Sentinelov a tým poskytnutý základ pre „GMES Space Component Draft Operations Concept“ (ESA/PB-EO(2010)56, rev. 1). 
Komisia vydala 12.7.2013 „Commission Delegated Regulation“, ktoré dopĺňa  Nariadenie c. 911/2010 EP a Rady EÚ o GMES. Nariadenie stanovuje podmienky registrácie a povolení pre užívateľov GMES ako aj definuje kritériá obmedzeného prístupu k GMES dátam a GMES „service information“. Ustanovenia spoločných princípov politiky dát „Joint Principles for a Sentinel Data Policy“ sú v súlade s týmto nariadením. 
Dopĺňa a stanovuje sa tu dvojaký režim prístupu k dátam -  
1.	Otvorené šírenie dát ako všeobecne platný režim 
2.	Obmedzené šírenie dát bezpečnostne citlivých dát
Niektoré dáta sú definované ako tzv. „Security sensitive data“
Toto nariadenie bude dodržované v zmysle delegovaného nariadenia Komisie (12.7.2013) určujúc, že „Security sensitive data“ budú dostupné výhradne pod režimom č.2 „Restrictive dissemination regime“.

Nasledujúca prezentácia sa týkala stavu sentinelov (viď príloha):
Sentinel- 1
Sentinel-2
Sentinel-3
Sentinel-4
Jason-CS
Sentinel-5
Sentinel-5p

Termíny spustenia Sentinelov: 

Sentinel-1A 	Marec-máj 2014 Soyuz
Sentinel-2A	September 2014 Vega or Rockot
Sentinel-3A 	November 2014 Rockot
Sentinel-5P 	Jún 2015 – vyberie sa neskôr
Sentinel-1B	Január 2015 – vyberie sa neskôr
Sentinel-2B 	Máj 2015 Vega alebo Rockot                                                                   Sentinel-3B 	Apílr 2015 Vega

Prechod z fáz GSC 1 a 2 na fázu 3 (TRANSITION to GSC-3 Phase 2)
GSC 1 a 2 boli povinné programy ESA. 
Teraz sa prechádza na GSC 3, čo bude voliteľný program ESA.

Komponenty GSC-3:
- Sentinel-5A (Phases B2/C/D/E1) 
- Jason-CS A (Phases B2/C/D/E1) 
- Sentinel-5 Precursor PDGS Enhancement 
- National Access 
- Coordination & Studies 

Vo fáze GSC-3 je alokovaných 405 mil. € 
Fáza 1: 58 mil. € 
Fáza 2: 347 mil. € 
Fáza 2 sa plánuje finálne schváliť na jar 2014.
ESA navrhla členským štátom, aby zvážili svoje príspevky do Fázy 2 programu GSC-3 na jar 2014, oddelene od C-MIN 2014, ako sa úspešne realizovalo vo Fáze 2 pre GSC segment-1.

5.  Odporúčané závery:

Dr. Reinhard Schulte-Braucks, vedúci oddelenia pre Copernicus (The European Earth Observation Programme), Directorate-General Enterprise and Industry potvrdil za Európsku komisiu, že Eumetsat a ESA majú dobré vzťahy, financovanie satelitov by malo byť priebežné a paralelné a nie postupné. Riaditeľstvo E&I spolupracuje s inými riaditeľstvami na „SST and long-term scenarios“. Dr. Schulte-Braucks vyzval členov, aby intenzívnejšie spolupracovali s riediteľstvom DG Connect, ktorí taktiež pracujú na tejto problematike. 

Slovenská republika by sa mala naďalej zúčastňovať rokovaní PB-EO v záujme získavania informácií o vykonávaní programu GMES. Na úrovni EÚ by SR mala podporovať zaradenie GMES do MFF, aby nebolo ohrozené spustenie programu a nedošlo k strate preinvestovaných prostriedkov. V záujme SR je integrácia do ESA, nakoľko pri uplynutí platnosti Dohody o spolupráci SR s ESA v roku 2015 bude potrebné rozhodnúť o financovaní ďalšej fáze spolupráce „PECS“ (Plan for European Cooperating States).

6.   Prehľad prinesenej dokumentácie a miesto jej uloženia
Všetky materiály preberané na zasadnutí sa nachádzajú v Sekcii vedy a techniky MŠVVaŠ SR.

7.   Osobitne vyhodnotený očakávaný prínos ZPC

Slovenská republika získala podrobnejšie informácie o spoločnom projekte EÚ a ESA „GMES“, ktorého sa ako člen EÚ môže zúčastniť. SR sa prezentovala ako aktívny člen EÚ so záujmom o európsku vesmírnu politiku a o postupnú integráciu do ESA. Pre tento cieľ je dôležité zúčastňovať sa rokovaní, na ktoré je SR prizvaná, ako aj nadväzovanie kontaktov so zahraničnými partnermi, pre prenos skúseností a dobrých praktík v oblasti utvárania domácej vesmírnej politiky, vedy a priemyslu. 

8.    Spôsob zverejnenia výsledkov ZPC, prenos získaných informácií
Správa bola predložená  Sekcii medzinárodnej spolupráce MŠVVaŠ SR. Bude zverejnená na internetovej stránke MŠVVŠ SR. Súhlasím so zverejnením správy na internete.

Správu vypracovala: 	Ing. Miriam Horníková, OŠEPVaT
Dátum: 			11. 10. 2013
Správu schválil:		Ing. Diana Demková, riaditeľka OŠEPVaT
				Ing. Róbert Szabó, PhD., GR SVT